From: 72627.2647@compuserve.com (Don HARLOW)
Newsgroups: soc.culture.esperanto
Subject: Esoterajxoj
Date: 24 Jul 92 05:36:45 GMT
Article-I.D.: CompuSer.920724053645_72627.2647_DHJ62-3
Distribution: inet
Organization: The Internet

To: Esperanto >INTERNET:esperanto@rand.org

Dato: 920723

Saskia Idzerda demandas:

>Sendube sonas tre stulte, sed mi fakte neniam kaptis la sencon de la vorto
>"esotera", nek en E-o nek en alia lingvo. 
>Nun ke vi uzas gxin, cxu vi povus diri gxin signifon?

>Mi vere scivolas, gxuste cxar temas pri libro de Trevor Steele: antaux du 
>tagoj mi legis en "La auxstralia Esperantisto" tre tre amuzan rakonton fare de
>Trevor Steele, pri liaj aventuroj klopodante vojagxi de Leipzig al Vieno kaj
>reen. Lia stilo tiom placxis al mi, ke mi sxatus legi la libron.

Laux PIV, "esotera" signifas "intime, aparte instruata al la adeptoj". Por mi, 
la vorto havas iom pli vastan signifon (eble pro influo de la angla lingvo, 
aux simple pro manko de alia vorto); temas pri iu ajn scio aux fenomeno, 
kiu okazas ekster la limoj de la mondo, kia ni komprenas gxin kaj el la 
ordinara sperto kaj el la scienco.

Unu el la gravaj temoj de la libro de Steele ("Sed nur fragmento") estis 
la lauxgrada komprenado fare de la cxefrolanto, ke la mondo ne estas 
gxuste tia, kian oni volis tiutempe instrui en la tre "mehxaniksmaj" 
universitatoj de Euxropo. Li vidis fenomenojn, kiujn neniam povus 
klarigi la ideoj de lia adorata instruisto de la "natura filozofio" -- ne 
nur inter la indigxenoj de Novgvineo, sed ankaux inter la euxropdevenaj 
homoj de Brisbana societo (lia amatino kapablis telepatii).

"Sed nur fragmente" estas unu el la plej longaj romanoj lastatempe verkitaj 
en Esperanto, sed mi mem legis gxin de kovrilo al kovrilo en eble du tagoj 
pro la interesvekivo de la stilo kaj la enhavo. Al Saskia mi senhezite 
rekomendas gxin ... kaj al aliaj.

Don

=============================================
Don HARLOW                                Redaktoro Esperanto U.S.A.
tel. (1 510) 222 0187
CompuServe [72627,2647]
Internet 72627.2647@compuserve.com

Por ni esperantistoj nacianeco               For us Esperantists nationality 
estas ne absoluta. Gxi signifas               is not absolute. It means only 
sole malsamon de lingvo,                       a difference of language, 
kutimo, kulturo, hauxtkoloro                 customs, culture, skin color 
ktp. Ni rigardas nin kiel fratojn              etc. We view ourselves as 
de unu granda familio "homaro".          brothers in one great family 
Ni tion ne teorias, sed sentas.                 "mankind." For us this is no 
Ekstere ni estas ligitaj de unu                theory, it is a feeling. On the 
sama lingvo, kaj interne de unu             outside we are joined by a 
sama sento. Ni ankaux amegas              common language, and on the 
nian propran patrion. Tamen tiu             inside by a common feeling. We 
cxi amo ne estas tia, kia ne povas           love our own countries, too. But 
kunstari kun amo kaj estimo al               this love is not the kind that 
aliaj nacioj.                                              cannot stand together
with love 
                                                                 and respect for
other nations.

Hasegawa Teru, REn Cxinio Batalanta"
=============================================
Newsgroups: soc.culture.esperanto